शिल्पा शेट्टी और जेड गुडी की आपसी नोंकझोंक ने ब्रिटेन और भारत में हलचल मचा दी थी.

बिग ब्रदर में आगे की मौजूदगी के लिए शुक्रवार को आम लोगों से वोट मांगे गए जिनके आधार पर यह फ़ैसला हुआ कि शिल्पा बिग ब्रदर के घर में बनी रहेंगी और जेड बाहर जाएंगी.

बिग ब्रदर का प्रसारण करने वाले चैनल-4 ने परिणाम घोषित करने से पहले बिग ब्रदर के घर के आस-पास लोगों को जमा होने की अनुमति नहीं दी. 

आम तौर पर जब किसी के बाहर जाने की बारी आती है तो उस दिन के शो के दिन भारी संख्या में लोग घर के ईर्द गिर्द जमा रहते हैं.

राहत

चैनल-4 की प्रस्तुतकर्ता डैविना मैक कॉल ने दर्शकों से कहा, "स्वाभाविक रूप से जेड को ये पता नहीं था कि पिछले एक हफ़्ते से वो एक अंतरराष्ट्रीय संकट का केंद्र बनी हुई हैं."



82 फ़ीसदी लोगों ने जेड को बिग ब्रदर के घर से बाहर निकालने के समर्थन में वोट डाले. ये ख़बर मिलते ही जेड ने राहत की साँस ली और कहा, ओके.

उन्होंने शिल्पा को गले लगाया और फिर अपने ब्वाय फ़्रेंड जैक ट्वीड को किस करने के बाद थोड़ी भावुक हुईं... "मुझे पता था. मैं ठीक रहूंगी. मैं रोने जा रही हूँ लेकिन मैं रोना नहीं चाहती."

गुडी... अधिकतम 4000 वर्णों के लिए लेख जारी रखें:
वर्ष 2002 में बिग ब्रदर के गैर सेलेब्रिटी शो से काफी चर्चित हुईं थीं. उन्होंने गुरुवार को बिग ब्रदर से कहा था, "मुझे इस घर को छोड़ना होगा क्योंकि लोग सोंचते हैं कि मैं नस्लवादी जानवर हूँ, जो मैं नहीं हूँ. बिल्कुल भी नहीं."

गुरूवार को रिकॉर्ड किए गए एपिसोड के बारे में चैनल -4 ने ख़बर दी थी कि शिल्पा और जेड की बीच सुलह हो गई है और दोनों ने गले मिलकर एक दूसरे को ढांढस बंधाने की कोशिश भी की.



बिग ब्रदर के घर में मौजूद सभी सितारों से गुरूवार को दिखाए गए एपिसोड में इस बारे में राय पूछी गई कि वे किसको बाहर करना चाहती हैं. शिल्पा शेट्टी और जेड गुडी को चार-चार मत मिले यानी चार लोगों ने उन्हें बाहर निकाले जाने की हिमायत की थी.

शिल्पा और जेड के बीच चिकन पकाने के मामले पर मतभेद शुरू हुए थे और तभी से दोनों के बीच तकरार चल रही थी. यहाँ तक कि जेड के बर्ताव को लेकर ऐसे भी आरोप लगे कि शिल्पा के लिए उनका व्यवहार नस्लभेदी है.

लेकिन चैनल 4 की ख़बर के अनुसार 25 वर्षीय जेड गुडी ने गुरूवार को रिकॉर्ड किए गए शो में ख़ुद ही 31 वर्षीय शिल्पा से सुलह - सफ़ाई की बातचीत शुरू की. जेड ने यह स्वीकार किया कि उनके बर्ताव से हो सकता है कि शिल्पा को ख़राब लगा होगा.

जेड ने शिल्पा से कहा है, "मैं समझती हूँ कि जो कुछ भी हुआ वह आपके लिए अच्छा नहीं रहा है... इस दौरान हम दोनों ही कुछ ना कुछ कहती रही हैं."

शिल्पा को विभिन्न नामों से पुकारे जाने के बारे में भी जेड ने सफ़ाई पेश करते हुए कहा कि उनकी मंशा नस्लभेदी नहीं थी... "मैं लोगों के बारे में अपनी कोई राय उनकी त्वचा के रंग के आधार पर नहीं बनाती हूँ."

शिल्पा ने भी आहिस्ता से जवाब दिया, "मैं समझती हूँ. मुझे नहीं लगता कि आप नस्लवादी हैं."

इस पर जेड ने कहा, "मैं आपकी शुक्रगुज़ार हूँ कि आप यह समझती हैं और ऐसा कह भी रही हैं. इन बातों का कोई ज़्यादा मतलब भी नहीं है."

आसान नहीं...

लेकिन इस तरह का कूटनीतिक बर्ताव कभी-कभी आसान भी नहीं लगता है. दोनों के बीच जैसे-जैसे बातचीत आगे बढ़ी, दोनों को ही तकरार के दौरान इस्तेमाल किए हुए एक दूसरे के शब्द भी याद आने लगे और इससे एक बार फिर लगने लगा कि कहीं यह बातचीत तकरार का रूप ना ले ले.



शिल्पा ने कहा कि यह सांस्कृतिक भिन्नता का मामला है जिससे तकरार बढ़ी है. शिल्पा ने जेड से कहा, "आपने मेरे बारे में ज़्यादा ख़राब बातें कहीं, मेरी कही हुई बातों से ज़्यादा...